Publication: Magyar Közlöny
Issue: MK-2004-21 (Year: 2004, Number: 21)
Era: 2004-2010
Section: a 20/2004. (II. 27.) FVM rendelethez
Paragraph Index: 490

2. Háttér 2.1. Mivel a környezeti és a biológiai minták (ezen belül a takarmány-alapanyag és a takarmány minták is) általában különbözõ rokon dioxinvegyületek komplex keverékeit tartalmazzák, a kockázatfelmérés megkönnyítése érdekében kidolgozták a Toxikus Egyenértékûségi Faktorok (TEF-ek) koncepcióját. A TEF-ek a 2,3,7,8-helyen szubsztituált PCDD-ket és PCDF-eket tartalmazó keverékek koncentrációjának kifejezésére, újabban pedig a dioxinszerû aktivitással rendelkezõ egyes nem orto és mono-orto, klórral szubsztituált PCB-knek a 2,3,7,8-TCDD toxikus egyenértékben (TEQ) való kifejezésére is szolgálnak. 2.2. Az egyes anyagok adott mintában mért koncentrációit megszorozzuk a hozzájuk tartozó TEFértékkel, majd összeadjuk õket, és így megkapjuk a dioxinszerû komponensek TEQ-ben kifejezett összes koncentrációját. 2.3. A „felsõhatár” koncepciójánál a számszerûsítési határt kell használni minden egyes nem számszerûsített rokonvegyület TEQ-hez való hozzájárulásának kiszámításához. 2.4. Az „alsóhatár” koncepciójánál nullát kell használni minden egyes nem számszerûsített rokonvegyület TEQ-hez való hozzájárulásának kiszámításához. 2.5. A „középsõhatár” koncepciójánál a számszerûsítési határ felét kell használni minden egyes nem számszerûsített rokonvegyület TEQ-hez való hozzájárulásának kiszámításához.

Source: https://magyarkozlony.hu/hivatalos-lapok/6db14df47d3b4625269afc1f31e75a3acec323bf/dokumentumok/c296ce3b36b12e98118d2059103d429780ae0bb3/letoltes